Document ID: 32014R0525

KOMISSION DELEGOITU ASETUS (EU) N:o 525/2014,
annettu 12 päivänä maaliskuuta 2014,
Euroopan parlamentin ja neuvoston asetuksen (EU) N:o 575/2013 täydentämisestä markkinan määritelmää koskevilla teknisillä sääntelystandardeilla
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26 päivänä kesäkuuta 2013 annetun Euroopan parlamentin ja neuvoston asetuksen (EU) N:o 575/2013 (1) ja erityisesti sen 341 artiklan 3 kohdan,
sekä katsoo seuraavaa:
(1)
Yleinen markkinariski määritellään asetuksen (EU) No 575/2013 362 artiklassa rahoitusinstrumentin hinnanmuutosriskiksi, joka syntyy korkotason vaihteluista (kun kyseessä ovat kaupankäynnin kohteena olevat vieraan pääoman ehtoiset instrumentit tai niitä koskevat johdannaiset) tai osakemarkkinoiden yleisestä muutoksesta, joka ei johdu yksittäisten arvopapereiden ominaispiirteistä (kun kyseessä ovat osakkeet tai niitä koskevat johdannaiset).
(2)
Laskettaessa yleistä markkinariskiä asetuksen (EU) N:o 575/2013 343 artiklan mukaisesti on aiheellista katsoa, että eri osakkeet kuuluvat samaan markkinaan, kun niihin kohdistuu sama yleinen markkinariski eli kun instrumentin hinnanmuutokset johtuvat paikallisista taloudellisista olosuhteista. Sen vuoksi ’markkina’ olisi määriteltävä näitä tarkoituksia varten viittaamalla yhdentyneeseen talouteen, joka yleensä vastaa kansallista lainkäyttöaluetta.
(3)
Yhteisen rahan käyttöönotto on poistanut euroalueella merkittäviä osakemarkkinoiden segmentoitumisen osatekijöitä, sanotun kuitenkaan vaikuttamatta edellä esitettyyn. Se on muun muassa poistanut valuuttakurssiriskin osallistuvien jäsenvaltioiden väliltä ja mahdollistanut yritysten tulosten julkaisemisen samassa valuutassa. Lisäksi euron käyttöönotto on vaatinut osallistuvilta jäsenvaltioilta laaja-alaista taloudellista ja oikeudellista lähentymistä, ja sen tukena ovat yhdentyneet markkinat, joilla on yhteiset säännöt. Nämä viimeksi mainitut ominaispiirteet ovat yhteisiä kaikille unionin jäsenvaltioille, mutta yhteinen raha on johtanut osallistuvien jäsenvaltioiden välillä tiiviimpään ja syvempään taloudelliseen yhdentymiseen, mikä oikeuttaa erilliseen kohteluun tätä asetusta sovellettaessa. Sen vuoksi ’markkina’ olisi määriteltävä viittaamalla kaikkiin euroalueen osakemarkkinoihin ja euroalueen ulkopuolisten osakemarkkinoiden osalta kansalliseen lainkäyttöalueeseen.
(4)
Tämä asetus perustuu teknisten sääntelystandardien luonnoksiin, jotka Euroopan pankkiviranomainen on toimittanut komissiolle.
(5)
Euroopan pankkiviranomainen on järjestänyt avoimet julkiset kuulemiset teknisten sääntelystandardien luonnoksista, joihin tämä asetus perustuu, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1093/2010 (2) 37 artiklan mukaisesti perustetulta pankkialan osallisryhmältä,
ON HYVÄKSYNYT TÄMÄN ASETUKSEN:
1 artikla
’Markkinan’ määritelmä asetuksen (EU) N:o 575/2013 341 artiklan 2 kohdassa tarkoitetun oman pääoman ehtoisten instrumenttien nettokokonaisposition laskemista varten
’Markkinalla’ tarkoitetaan
a)
euroalueen osalta kaikkia niissä jäsenvaltioissa sijaitsevilla osakemarkkinoilla noteerattuja osakkeita, jotka ovat ottaneet euron käyttöön valuuttanaan;
b)
euroalueen ulkopuolisten ja kolmansien maiden osalta kaikkia kansallisella lainkäyttöalueella sijaitsevilla osakemarkkinoilla noteerattuja osakkeita.
2 artikla
Voimaantulo
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä maaliskuuta 2014.

Labels: 7
2